ང་ཐོབ་ཀྱང་། བརྒྱ་བྱིན་གྱི་སྟན་ཐམས་ཅད་

དཔལ་ས་སྐྱའི་རིག་མཛོད།
འཕྲོག་པར་བྱའོ་སྙམ་པའི་སེམས་བསྐྱེད་པ་དང་། དེའི་མོད་ལ་རྒྱལ་པོ་དེའི་དཔལ་ལས་ཉམས་ཏེ་
འཛམ་བུའི་གླིང་དུ་འོངས་སོ། །ཞེས་གསུངས་པ་ལྟ་བུ་ལགས་ཤིང༌།
རྒྱལ་པོ་ང་ལས་ནུའི་ལོ་རྒྱུས་ཀྱང་འདུལ་བ་ལུང་བཞི་ལས། སྐྱེ་དགུ་རྣམས་ཀྱི་ཚེ་ལོ་
དཔག་ཏུ་མེད་པའི་དུས་ན། རྒྱལ་པོ་གསོ་སྦྱོང་འཕགས་ཞེས་བྱ་བའི་བུ་རྒྱལ་པོ་ང་ལས་ནུ་ཞེས་
བྱ་བ་བྱུང་སྟེ། དེས་ཀྱང་གླིང་བཞི་སུམ་ཅུ་རྩ་གསུམ་གྱི་ཕྱེད་དང་བཅས་པ་ལ་མིའི་ལོ་བྱེ་བ་ཕྲག་གསུམ་
དང་དྲུག་འབུམ་བར་དུ་ལོངས་སྤྱད་ཀྱང༌། ཆོག་མ་ཤེས་པ། སླར་ས་ལ་ལྟུང་བ་ལྟ་བུ་སྟེ། མཁས་
པས་འདོད་པ་གནོག་ཆུང་ཞིང་། །སྡུག་བསྔལ་མང་པོ་ཤེས་ནས་ནི། །ལྷ་ཡི་འདོད་པ་རྣམས་
ལ་ཡང༌། །དགའ་བར་འགྱུར་བ་མེད་པ་ཉིད། །ཅེས་གསུངས་པ་ལྟ་བུའོ། །
༦ ཐམས་ཅད་སྒྲོལ་གྱིས་བུ་དང་བུ་མོ་བྲམ་ཟེའི་གཡོག་ཏུ་བྱིན་ཚུལ།
ཐམས་ཅད་སྒྲོལ་གྱི་བུ་དང་བུ་མོ་བྲམ་ཟེའི་གཡོག་ཏུ་སྦྱིན་པ་ནི། མདོ་དང་ལུང་ལས།
ཟླ་བ་དྲི་མེད་ཉ་བའི་བཞིན་རས་དག །
མ་ཞུམ་ཁ་ནས་དེ་སྐད་ཚིག་སྨྲས་ནས། །
མཆི་མའི་བླན་ཆུས་མིག་གཉིས་གང་གྱུར་པས། །
བྱིས་པ་གཉིས་པོ་བྲམ་ཟེ་དེ་ལ་བྱིན།
ཞེས་པ་ལྟར། གཏོང་བ་རླབས་པོ་ཆེ་དེ་ལྟ་བུ་མཛད་པ་ལགས།
༧ ཤི་པི་པའི་རྒྱལ་པོས་མིག་སྦྱིན་པར་བཏང་ཚུལ།
ཤི་པི་པའི་རྒྱལ་པོས་མིག་སྦྱིན་པར་བཏང་བ་ནི། བྱང་ཆུབ་སེམས་དཔའི་སྐྱེས་པའི་རབས་ལས།
གང་ཞིག་སློང་བ་དེ་ཉིད་སྦྱིན་པར་བྱ། །
256

愛
རྒྱལ་སྲས་ལམ་བཟང་གི་སྒྲུང་འགྲེལ།
མི་འདོད་པ་ནི་སྦྱིན་ཡང་དགའ་མི་འགྱུར། །
ཆུས་ཁྱེར་བ་ལ་ཆུ་ཡིས་ཅི་ཞིག་བྱ། །
དེ་བས་བླངས་པའི་དོན་ནི་འདི་ལ་སྦྱིན། །
ཞེས་ཡིད་དམ་བཅས་ཏེ། མེ་ཏོག་ཨུཏྤལ་ལ་མཐིང་ཀའི་འདབ་མ་ལྟར་མཛེས་ཤིང་ཡིད་དུ་
འོང་བའི་མིག་ཡ་གཅིག་སྨན་དཔྱད་ལས་འབྱུང་བ་བཞིན་དུ་དལ་བུས་མ་གནད་པར་ཕྱུང་སྟེ། རབ་
ཏུ་དགའ་བཞིན་དུ་མིག་སློང་བ་ལ་སྦྱིན་ནོ། །ཞེས་བཤད་པ་ལྟ་བུ་ལ་ཟེར་བ་ལགས།
༨ རི་བོང་གིས་བྲམ་ཟེ་འཁྱམས་པ་ལ་ལུས་སྦྱིན་ཚུལ།
རི་བོང་གིས་བྲམ་ཟེ་འཁྱམས་པ་ལ་ལུས་སྦྱིན་པ་ནི། སྐྱེས་པའི་རབས་ལས།
དེ་ནི་ལུས་བཟང་སྙིང་སྟོབས་ཆེ་བ་དང་། །
སྟོབས་ཀྱང་ཆེ་ཞིང་གཟི་མདངས་ཆེ་བ་ནི།
གཅན་གཟན་ངན་པས་གླགས་ལྟ་བག་མི་ཚ། །
རི་དྭགས་རྒྱལ་པོའི་ཚུལ་དུ་དེ་ན་གནས། །
ཞེས་གསུངས་པ་དེ་ལྟ་བུའི་རི་བོང་ཞིག་ཏུ་སྐྱེ་བ་བཞེས་པའི་ཚེ། བརྒྱ་བྱིན་གྱིས་སྤྲུལ་པའི་བྲམ་
ཟེ་འཁྱམས་པ་ཞིག་ལ་ཡིད་སྙིང་རྗེས་གདུངས་ཏེ།
དེ་ནས་དེ་ནི་མེ་འབར་དེ་ནང་དུ། །
ནོར་འདོད་པ་དག་གཏེར་ནི་མཐོང་བ་བཞིན། །
རབ་ཏུ་དགའ་བས་མེ་ཡི་ནང་དུ་ཞུགས། །
པདྨ་རྒྱས་པའི་ཆུ་ནང་ངང་པ་བཞིན།།
ཞེས་ངོ་མཚར་བའི་སྤྱོད་ཚུལ་ཁྱད་པར་ཅན་བསྟན་ང་ར
257
པ་དེ་ལྟ་བུ་ལ་ཟེར་བ་ལགས།

དཔལ་ས་སྐྱའི་རིག་མཛོད།
愛
༩ རྒྱལ་པོ་ཟླ་འོད་ཀྱིས་དབུ་སྦྱིན་པར་བཏང་ཚུལ།
རྒྱལ་པོ་ཟླ་འོད་ཀྱིས་དབུ་སྦྱིན་པ་གཏང་བ་ནི། མདོ་སྡེ་མཛངས་བླུན་ལས། སྔོན་བསྐལ་
པ་གྲངས་མེད་པ་བསམ་གྱིས་མི་ཁྱབ་པ་འདས་པ་ན། འཛམ་བུ་གླིང་དུ་རྒྱལ་པོ་ཟླ་འོད་ཅེས་
བྱ་བ། གླིང་གཅིག་པ་ལ་དབང་ཞིང༌། རྒྱལ་ཕྲན་བརྒྱད་ཁྲི་བཞི་སྟོང་དང་། ལྗོངས་སྟོང་ཕྲག་
དྲུག་ཅུས་བསྐོར་ཞིང༌། གྲོང་ཁྱེར་ཁྲི་ཕྲག་བརྒྱད་ཅུ་ལ་དབང་བ་ཞིག་བྱུང་ངོ༌། །དེས་ཟང་ཟིང་
གི་སྦྱིན་པ་མང་དུ་མཛད་པའི་མཐར།
བདག་ལུས་འདི་ནི་མི་གཙང་ཕུང་པོ་སྟེ། །
རིང་པོར་མི་ཐོགས་མྱུར་དུ་འཇིགས་འགྱུར་བ། །
མི་རྟག་བཙོག་པའི་མགོ་འདི་སྦྱིན་བྱས་ནས། །
ད་ལན་གཅིག་པུར་བསོད་ནམས་མཆོག་ཐོབ་པའི། །
སྦྱིན་པ་འདི་ནི་ཅི་ཡི་ཕྱིར་མི་སྦྱིན། །
ཞེས་གསུངས་ནས་སྦྱིན་པའི་ཕ་རོལ་ཏུ་ཕྱིན་པ་མཐར་ཕྱིན་པར་མཛད་པ་ལ་ཟེར་བ་ལགས།
༡༠ རྒྱལ་པོ་གསེར་ཏོག་གིས་ལུས་སྟོད་སྨད་བཏུབས་ནས་སྦྱིན་ཚུལ།
རྒྱལ་པོ་གསེར་མདོག་གིས་ལུས་སྟོད་སྨད་བཏུབས་ནས་སྦྱིན་པ་བཏང་བ་ནི། རྒྱལ་པོ་
དཔལ་གྱི་སྡེའི་རྟོགས་བརྗོད་ལས་འབྱུང་བ་བཞིན་ཏེ། འདི་ལ་རྒྱལ་པོ་དཔལ་བསྒྱུར་དང་།
གསེར་མདོག་དང་། འཚོ་བའི་དཔའ་བོ་དང་། དཔལ་གྱི་སྡེ་དང་། རྒྱལ་པོ་སྲོག་སྦྱིན་པ་དང༌།
ཞི་བའི་རྒྱལ་པོ་སྟེ་མཚན་གྱི་རྣམ་གྲངས་དྲུག་ཏུ་ཡང་བཤད་པ་ལགས། དེའི་ལོ་རྒྱུས་ནི། རྟོགས་
བརྗོད་ཉིད་ལས། སྔོན་འདས་པའི་དུས་ན། རྒྱལ་པོའི་ཕོ་བྲང་ཨ་རིཥྛ་ཞེས་བྱ་བ། འབྱོར་པའི་
5258,)

愛
རྒྱལ་སྲས་ལམ་བཟང་གི་སྒྲུང་འགྲེལ།
མ མ ། » ། » མ ས ས སཙྩཾཏི མ
ཚོགས་རྒྱ་ཆེན་པོས་གང་བ་ཞིག་ཏུ། སྟོབས་ཀྱི་འཁོར་ལོས་སྒྱུར་བའི་རྒྱལ་པོ་དཔལ་གྱི་སྡེ་ཞེས་
བྱ་བ་བྱུང་སྟེ། དེས་སྦྱིན་པ་རྒྱ་ཆེན་པོ་མཛད་ནས། སླར་ཡང་བརྒྱ་བྱིན་གྱིས་སྤྲུལ་པའི་བྲམ་ཟེ་
ལུས་ཕྱེད་དུ་སོང་བ། སྲོག་དང་མ་བྲལ་བ་ཤིན་ཏུ་ཉམ་ང་བ་ཞིག་གཟིགས་པའི་རྐྱེན་གྱིས་སྙིང་
རྗེ་ཆེན་པོས་ཡིད་གཡོས་ཏེ། ཤིང་མཁན་གཉིས་བོས་ཏེ། རང་གི་ལུས་ལྟེ་བའི་ཐད་ནས་གཏུབ་
ཏུ་བཅུག་གོ །དེའི་ཚེ་བྱང་ཆུབ་སེམས་དཔའ་རང་གི་སེམས་སྤྲོ་བའི་ཕྱིར་སྨྲས་པ།
འཇིག་རྟེན་སྡུག་བསྔལ་ལྟོས་ལ་ཡིད་ཁྱོད་སྐྱོ་སྤངས་ཏེ། །
ཤིན་ཏུ་བརྟན་པ་རྒྱ་ཆེན་ཉིད་དུ་བསྐྱེད་པར་གྱིས།།
འགྲོ་བ་སྐྱེ་རྒ་ན་འཆིའི་སྡུག་བསྔལ་གྱིས་གདུངས་པའི། །
འདི་ནི་སྐྱབས་འགྱུར་ཡིན་གྱིས་བཟོད་ཉིད་བརྟན་པར་གྱིས། །
ཞེས་སྨྲས་ཏེ། ཀྱེ་མ་འཁོར་བའི་སེམས་ཅན་སྡུག་བསྔལ་ལ་སྤྱོད་པ་རྣམས་སྡུག་བསྔལ་ལས་
ཐར་བར་གྱུར་ཅིག །ཅེས་སེམས་བསྐྱེད་མ་ཐག་ཏུ་སྡུག་བསྔལ་གྱི་ཚོར་བ་རྒྱུན་ཆད་པར་གྱུར་ཏོ། །
ཞེས་བཤད་པ་ལྟ་བུ་ལ་ཟེར་ལགས། སྦྱིན་པའི་སྐབས་ཀྱི་དཔེ་བརྗོད་དོ། །
༡༡ མི་དགེ་བ་བཅུ་སྤྱད་པས་སེམས་ཅན་དམྱལ་བར་སྐྱེ་ཚུལ།
མི་དགེ་བ་བཅུ་སྤྱད་པས་སེམས་དམྱལ་བར་སྐྱེ་བ་ནི། འཇིག་རྟེན་བཞག་པ་ལས།
མ་རིག་འཚོ་བའི་མི་རྣམས་ནི། །
འདི་ནི་གནོད་འགྱུར་རྣམ་བཅས་པའི། །
འགྲོ་བ་ཕྱི་མ་གང་ཡིན་པ། །
དམྱལ་འགྲོ་དེ་དག་ང་ལ་ཉོན། །
ཡང་སོས་དང་ནི་ཐིག་ནག་དང་།།
259

དཔལ་ས་སྐྱའི་རིག་མཛོད།
愛
བསྡུས་གཞོམ་དང་ནི་ངུ་འབོད་གཉིས། །
གཞན་ཡང་མནར་མེད་ཆེན་པོ་དང་། །
ཚ་བ་དང་ནི་རབ་ཏུ་ཚ། །
དམྱལ་བ་བརྒྱད་པོ་འདི་དག་ནི། །
ཐར་པ་དཀའ་བར་བསྟན་པ་སྟེ། །
བརླང་པོའི་ལས་བྱས་རྣམས་ཀྱིས་གང༌། །
ཞེས་བྱ་བ་ལ་སོགས་པ་རྒྱས་པར་བཤད་པ་རྣམས་ལ་ཟེར་བ་ལགས་ཤིང༌། འདི་དག་གི་
ཚུལ་མདོ་སྡེ་རབ་ཏུ་མང་པོ་ལས་གསུངས་པ་ཡིན་ལགས།
༡༢ ཚུལ་ཁྲིམས་ཀྱི་ཡན་ལག་ཉམས་པས་ཀླུ་ཨེ་ལའི་འདབ་ཏུ་སྐྱེས་ཚུལ།
ཚུལ་ཁྲིམས་ཀྱི་ཡན་ལག་ཉམས་པས་ཀླུའི་རྒྱལ་པོ་ཨེ་ལའི་འདབ་ཏུ་སྐྱེས་པའི་ལོ་རྒྱུས་ནི།
འདུལ་བ་ལུང་ལས། སངས་རྒྱས་འོད་སྲུངས་ཀྱི་དུས་སུ། དགེ་སློང་སྡེ་སྣོད་གསུམ་དང་ལྡན་པ་
ཞིག་དབེན་པར་གནས་ཤིང་། ཤིང་ཨེ་ལའི་དྲུང་དུ་འཆག་པ་བཅས་ཏེ་འཆག་པ་ན་དེའི་དཔྲལ་
བ་ལ་ཨེ་ལའི་འདབ་མ་ཞིག་ཕོགས་པས། དེ་རབ་ཏུ་ཁྲོས་ཏེ་དུམ་བུར་བཅད་ནས། སྲོག་ཀྱང་
མེད༑ འཚོ་བ་ཡང་མེད་པ་འདི་ལ། བཅོམ་ལྡན་འདས་ཀྱིས་ཉེས་པ་ཅི་ཞིག་གཟིགས་ནས།
བསླབ་པའི་གཞི་བཅས་ཞེས་སྨྲས་སོ། །དེ་ཙམ་གྱི་ལས་ཀྱིས་རྣམ་པར་སྨིན་པས། སྦྲུལ་གྱི་ལུས་མགོ་
བདུན་པ། མགོ་བོ་རེ་རེ་ལ་ཡང་ཨེ་ལའི་སྡོང་པོ་རེ་སྐྱེས་པ། སྲིན་བུའི་ལུས་འཇིགས་སུ་རུང་བ།
་ཙམ་གྱིས་མྱ་ངན་དང་སྐྱོ་བ་སྐྱེ་བ། ཆེ་ཞིང་གས་ལ་རྩུབ་པ་མདངས་མེད་པ་ཡ་ང་བ་ཞིག་
ཏུ་སྐྱེས་ནས། འཁོར་རྣམས་ཀྱིས་བཅོམ་ལྡན་འདས་ལ་དེའི་རྒྱུ་ཞུས་པ་ན། བཅོམ་ལྡན་འདས་ཀྱིས།
བདག་ཉིད་ཆེན་པོ་འོད་སྲུང་གིས། །
མཐོང་བ་;
260

རྒྱལ་སྲས་ལམ་བཟང་གི་སྒྲུང་འགྲེལ།

བསླབ་མཚམས་དག་ལས་འདས་པ་ཡིས། །
ཨེ་ལའི་འདབ་དེ་ཀྵ་ཡི་ནི། །
སྐྱེ་གནས་དག་ལས་མ་ཐར་རོ། །
ཞེས་གསུངས་པ་ལྟ་བུ་ལ་ཟེར་ལགས།
༡༣ བསྙེན་གནས་ཀྱི་སྐབས་སུ་ལྷའི་བུ་ཡན་ལག་ཉམས་པའི་ལོ་རྒྱུས།
བསྙེན་གནས་ཀྱི་སྐབས་སུ་ལྷའི་བུ་ཡན་ལག་ཉམས་པའི་ལོ་རྒྱུས་ནི། འདུལ་བ་ལུང་
རྣམ་འབྱེད་ལས། ཡུལ་ཀོ་ས་ལ་དག་ན། གྲོང་ཁྱེར་མཉན་ཡོད་ཅེས་བྱ་བ་དེ་ན། ཁྱིམ་བདག་
མགོན་མེད་ཟས་སྦྱིན་ཞེས་བྱ་བ་ཞིག་འདུག་པ་དེ་མགོན་མེད་པ་རྣམས་ལ་ཟས་སྦྱིན་པར་བྱེད་པ་ན།
རི་བྲག་ཞིག་ན་བྲམ་ཟེ་ཞིག་འདུག་པ་ལོངས་སྤྱོད་བསྲབས་ནས། དེས་བསམས་པ། མཉན་ཡོད་
ན་ཁྱིམ་བདག་མགོན་མེད་ཟས་སྦྱིན་འདུག་པ་དེ། མགོན་མེད་པ་རྣམས་ལ་ཟས་སྦྱིན་པར་བྱེད་ཀྱི།
དེའི་གནས་སུ་སོང་ན། དེ་ལས་ཅུང་ཟད་འགྲུབ་པར་འགྱུར་རོ་སྙམ་ནས་དེའི་གན་དུ་སོང་བ་དང་།
ཁྱིམ་བདག་མགོན་མེད་ཟས་སྦྱིན་ཡང་། སངས་རྒྱས་ལ་སོགས་པ་དགེ་སློང་གི་དགེ་འདུན་ལ་བཤོས་
གསོལ་བར་འདོད་ནས། རྒྱལ་བྱེད་ཀྱི་ཚལ་དུ་འཕགས་པ་ན། དེས་དེ་མཐོང་ནས་སྨྲས་པ། ཁྱིམ་
བདག་བདག་ལ་ཟས་ཀྱི་འགྲོན་གྱིས་ཤིག །དེས་དེ་ལ་སྨྲས་པ། བྲམ་ཟེ་ཚུར་ཤོག །རྒྱལ་བྱེད་
ཀྱི་ཚལ་དུ་འདོང་ལ་དེར་ཟོ་ཤིག །དེ་དེ་དང་ལྷན་ཅིག་འཕགས་པ་དང་། ཇི་ཙམ་ན་ཁྱིམ་བདག་
མགོན་མེད་ཟས་སྦྱིན་གྱིས། ལམ་ཁར་ཞོའི་བུམ་པ་ཞིག་རྙེད་ནས་བྲམ་ཟེ་དེ་ལ་བྱིན་ནས་སྨྲས་པ།
བྲམ་ཟེ་ཞོའི་བུམ་པ་འདི་ནི་དགེ་འདུན་ལ་བྲིམས་ཤིག །ཁྱིམ་བདག་མགོན་མེད་ཟས་སྦྱིན་གྱིས།
སངས་རྒྱས་ལ་སོགས་པ་དགེ་སློང་གི་དགེ་འདུན་ཞལ་ཟས་བསོད་པས་ཚིམ་པར་བྱས་པ་དང་། བྲམ་
ཟེ་དེས་ཀྱང་ཞོའི་བུམ་པ་དགེ་འདུན་ལ་བྲིམས་སོ། །ཁྱིམ་བདག་མགོན་མེད་ཟས་སྦྱིན་གྱིས་སངས་
.261,)

དཔལ་ས་སྐྱའི་རིག་མཛོད།
愛
རྒྱས་ལ་སོགས་པ་དགེ་སློང་གི་དགེ་འདུན་གདུགས་ཚོད་གསོལ་ནས། ཁྱིམ་བདག་ཟས་སྦྱིན་དེས་
ཁྱིམ་པ་གཞན་དག་ལ་ནི་ཟས་བསོད་པ་བྱིན། བྲམ་ཟེ་དེ་ལ་ནི་ངན་པ་བྱིན་པ་དང་། དེས་དེ་ལ་
སྨྲས་པ། ཁྱིམ་བདག་རབ་ཏུ་བྱུང་བ་རྣམས་ནི་བསླབ་པ་ཡང་དག་པར་བླངས་པ་ཡིན་པས་རེ་ཞིག་
འདི་དག་ལ་ནི་བསོད་པ་སྦྱིན་པར་རིགས་ན། བདག་ཁྱིམ་པ་བསླབ་པ་ཡང་དག་པར་མ་བླངས་པ་
འདྲ་ན། ཅིའི་ཕྱིར། ཁྱིམ་པ་གཞན་དག་ལ་ཟས་བསོད་པར་སྦྱིན་ལ། བདག་ལ་ནི་ཟས་ངན་པ་སྦྱིན།
དེས་དེ་ལ་སྨྲས་པ། བྲམ་ཟེ། ཁྱིམ་པ་འདི་དག་ཀྱང་བསླབ་པ་ཡང་དག་པར་བླངས་པ་ཡིན་ཏེ།
འདི་དག་གིས་ཀྱང་ཡན་ལག་བརྒྱད་དང་ལྡན་པའི་གསོ་སྦྱོང་བླངས་སོ། །དེས་དེ་ལ་སྨྲས་པ། ཁྱིམ་
བདག་གལ་ཏེ་བདག་གིས་ཀྱང་ཡན་ལག་བརྒྱད་དང་ལྡན་པའི་གསོ་སྦྱོང་ལེན་ན་བདག་ལ་ཟས་
བསོད་པ་སྦྱིན་ནམ། དེས་དེ་ལ་སྨྲས་པ། སྦྱིན་ནོ། །དེས་ཡན་ལག་བརྒྱད་དང་ལྡན་པའི་གསོ་སྦྱོང་
བླངས་པ་དང་། དེ་ཁྱིམ་བདག་མགོན་མེད་ཟས་སྦྱིན་གྱིས་ཟས་བསོད་པས་ཚིམ་པར་བྱས་ནས།
དེས་ཟོས་ཏེ་འཕགས་པ་དང་། ཁྱིམ་བདག་མགོན་མེད་ཟས་སྦྱིན་གྱིས་སྨྲས་པ། བྲམ་ཟེ་ཡུད་ཙམ་
ཅིག་སྡོད་ཅིག་དང་། སྐོམ་འོང་བར་འགྱུར་རོ། །དེས་སྐོམ་འཐུངས་ཏེ་སོང་བ་དང་། ཉི་མ་ནུབ་པའི་
དུས་ལ་བབ་ནས། མཉན་ཡོད་དང་ཧ་ཅང་མི་རིང་བ་ཞིག་ན། རི་བྲག་ཞིག་ཡོད་པ་དེར་བྲམ་ཟེའི་
ཁྱིམ་གཞན་ཞིག་ཏུ་གནས་པ་དང་། བྲམ་ཟེ་དེས་དེ་ལ་སྨྲས་པ། བྲམ་ཟེ་ཟན་ཟོ་ཞིག དེས་སྨྲས་པ།
ཁོ་བོ་ཟན་མི་ཟའོ། །དེས་སྨྲས་པ། ཅིའི་ཕྱིར། དེས་སྨྲས་པ། ཁོ་བོས་དགེ་སྦྱོང་གོའུ་ཏ་མ་ལ་ཡན་
ལག་བརྒྱད་དང་ལྡན་པའི་གསོ་སྦྱོང་བླངས་སོ། །དེས་དེ་ལ་སྨྲས་པ། བྲམ་ཟེ་གལ་ཏེ་རེ་ཞིག་ཟ་ན་དེ་
ལྟ་ན་ལེགས། གལ་ཏེ་མི་ཟ་ན་ཁོ་བོའི་ཁྱིམ་དུ་གནས་པར་མི་བྱའོ། །དེས་དུས་མ་ཡིན་པར་ཟོས་
ནས་གསོ་སྦྱོང་རལ་ལོ། །རི་བྲག་ན་གནས་པའི་བྲམ་ཟེ་གང་ཡིན་པ་གང་གིས་ཡན་ལག་བརྒྱད་དང་
ལྡན་པའི་གསོ་སྦྱོང་བླངས་ནས། རལ་བ་དེ་ནི་ཁོ་བོ་ཡིན་ཏེ། ཁོ་བོས་ཡན་ལག་བརྒྱད་དང་ལྡན་
པའི་གསོ་སྦྱོང་བླངས་ནས་ཐམས་ཅད་མ་བྲལ་ན། ཁོ་བོས་སུམ་ཅུ་རྩ་གསུམ་པའི་ལྷ་རྣམས་ཀྱི་ནང་
262

愛
རྒྱལ་སྲས་ལམ་བཟང་གི་སྒྲུང་འགྲེལ།
དུ་སྐྱེ་བར་འགྱུར་བ་ཞིག་ན། ཁོ་བོས་ཡན་ལག་བརྒྱད་དང་ལྡན་པའི་གསོ་སྦྱོང་བླངས་ནས་དུས་མ་
ཡིན་པར་ཟོས་ཏེ། གསོ་སྦྱོང་རལ་བས་ཁོ་བོ་རྒྱལ་ཆེན་བཞིའི་ལྷ་རྣམས་ཀྱི་ནང་དུ་སྐྱེས་ནས།
ཤིང་ལྗོན་པ་འདི་ལ་གནས་ཤིང་། དེའི་ཕྱིར་ཁོ་བོ་ལ་རྒྱལ་ཆེན་བཞི་པའི་ལྷ་རྣམས་ཀྱིས། ལྷའི་བུ་
རྫུ་འཕྲུལ་ཆེ་བ།མཐུ་ཆེ་བ། གསོ་སྦྱོང་རལ་བ་ཞེས་བྱ་བར་ཤེས་སོ། །ཞེས་གསུངས་པ་ལྟ་བུ་ལ་
ཟེར་བར་གདའ་ལགས།
༡༤ སྲོག་གཅོད་སྤོང་བའི་སྐབས་སུ་ལེགས་པར་ཕ་རོལ་ཏུ་ཕྱིན་པའི་སྐྱེས་རབས།
སྲོག་གཅོད་པ་སྤོང་བའི་སྐབས་སུ་ལེགས་པར་ཕ་རོལ་ཏུ་ཕྱིན་པའི་སྐྱེས་པའི་རབས་ནི།
བདག་ཅག་གི་སྟོན་པ་འདི། སྔོན་བྱང་ཆུབ་སེམས་དཔའི་གནས་སྐབས་སུ། རང་བཞིན་གྱིས་
དབང་པོ་རྣོ་བ། གཙུག་ལག་དང་སྒྱུ་རྩལ་ཁྱད་པར་ཅན་རྣམས་ལ་ཤེས་རབ་རྣོ་བ། སྡུག་བསྔལ་
ལ་ཇི་མི་སྙམ་པ། བག་དྲོ་ཞིང་བརྟན་པའི་རང་བཞིན་ཅན། འཇུག་པ་དང་བཟློག་པ་ལ་མཁས་པ།
ལེགས་པར་ཕ་རོལ་ཏུ་ཕྱིན་པ་ཞེས་བྱ་བར་གྱུར་པའི་ཚེ། གསེར་གླིང་དུ་འགྲོ་བར་འདོད་པའི་ཚོང་
པ་མང་པོ་དང་ལྷན་ཅིག་རྒྱ་མཚོར་ཞུགས་པ་ན། གློ་བུར་དུ་འཇིགས་སུ་རུང་བའི་རླུང་ལངས་ཏེ།
རྒྱ་མཚོའི་ཀློང་དུ་ཐམས་ཅད་འཆི་བར་ཉེ་བ་ན། སེམས་དཔའ་ཆེན་པོ་དེས།
བདག་ནི་གཤེད་བྱེད་ཚུན་ཆད་དུ། །
ནམ་ཡང་ཆེད་དུ་བསམས་ནས་ནི། །
སྲོག་ཆགས་རྣམས་ནི་གང་དུ་ཡང༌། །
བསད་པ་དག་ནི་ཡོངས་མི་དྲན། །
བདེན་པའི་ཚིག་ནི་འདི་དག་དང་།
བདག་གི་བསོད་ནམས་མཐུ་དག་གིས། །
263

དཔལ་ས་སྐྱའི་རིག་མཛོད།
རྒྱ་མཚོའི་ཀློང་དུ་མ་སོང་བར། །